Opsugningen. 185 



Hele Legemets Overflade er ligeledes i Besiddelse af en stærkere 

 eller ringere Evne til at absorbere, der staar i Forhold til Epithel- 

 lagets Tykkelse paa de forskellige Steder og til de forskellige Stoffer 

 som overtrække det. Ørets Slimhinde beskyttes saaledes af et 

 Fedtlag og er derfor meget lidt modtagelig for Opløsninger i Vand, 

 medens Olier eller spirituøse Opløsninger let paavirke den. Øjets 

 Slimhinde absorberer derimod saa hurtigt, at dersom man bringer 

 en Draabe Øjenvand med Belladonna ind paa den, udvides Pupillen 

 næsten øjeblikkeligt som Følge af Giftens Paavirkning. 



Det Samme er Tilfældet med de indvendige Overflader. Naar 

 man paa et Forsøgsdyr eller ogsaa ved kirurgiske Operationer paa 

 Mennesker sprøjter enten Vand eller en medikamentøs Opløsning 

 ind i Lungesækken, Bughinden eller i Ledhulerne, ser man at 

 Væsken meget hurtigt opsuges og forsvinder. Den Væske, som 

 samler sig i de serøse Hinder ved Betændelse, opsuges selvfølgelig 

 igen naar Betændelsen er hævet; dette kaldes Resorption (Gen- 

 opsugning). 



Da der overalt i Legemet findes Blodkar og Lymfekar, kan 

 der foregaa Absorption og Resorption i alle Væv, alle Organer og 

 paa alle Steder i Legemet. Resorptionen spiller en stor Rolle ved 

 Helbredelsen af forskellige Sygdomme og Svulster hvormed vi 

 imidlertid ikke ville beskæftige os. 



Der findes en eneste blandt alle de dyriske Membraner som 

 danner en Undtagelse fra den almindelige Regel, idet den aldeles 

 ikke kan absorbere; det er den Slimhinde der udklæder Urinblæren. 

 Denne Egenskab staar i et bestemt Forhold til denne Beholders 

 fysiologiske Bestemmelse. Den optager nemlig alle de Stoffer som 

 skulle udstødes af Legemet, og de forblive nogen Tid i den; det 

 er derfor nødvendigt at de ikke fra den kunne absorberes paany. 

 Betingelsen for at Blærens Slimhinde saaledes kan modsætte sig 

 enhver Opsugning er imidlertid, at dens Epithel er ganske helt og 

 ubeskadiget; er det betændt eller mangler det paa et eller andet 

 Punkt, gaar Absorptionen for sig der som paa alle andre Steder. 



